Diari Oficial de la Generalitat Valenciana


Sumari del DOGV 6681, del 29-12-2011 (2011/13539)

RESOLUCIÓ de 21 de desembre de 2011, de la presidenta del Consell d'Administració de l'Agència Valenciana de Mobilitat, per la qual s'actualitzen les tarifes dels servicis interurbans de transport públic discrecional de viatgers amb automòbils de turisme a la Comunitat Valenciana i s'establixen tarifes per als municipis de menys de 20.000 habitants no inclosos en àrees de prestació conjunta.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6681

Data del DOGV
:   29-12-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/13646


Data del document
:   21-12-2011

Organisme emissor
:   Agència Valenciana de Mobilitat

Tipus de document
:   Resolució

Anàlisi jurídica

 Descriptors 

:   * legislació
    * tarifa de transport
    * transport de viatgers
    * tarifa de viatgers

RESOLUCIÓ de 21 de desembre de 2011, de la presidenta del Consell d'Administració de l'Agència Valenciana de Mobilitat, per la qual s'actualitzen les tarifes dels servicis interurbans de transport públic discrecional de viatgers amb automòbils de turisme a la Comunitat Valenciana i s'establixen tarifes per als municipis de menys de 20.000 habitants no inclosos en àrees de prestació conjunta. [2011/13761]  
Preàmbul  
  
L'Orde 29/2010, de 21 de desembre, de la Conselleria d'Infraestructures i Transport, regula el règim tarifari dels servicis interurbans de transport públic discrecional de viatgers en automòbils de turisme a la Comunitat Valenciana.   
L'increment dels costos d'explotació experimentats des de l'aprovació aconsella l'actualització i la consegüent revisió de les tarifes d'aplicació en l'actualitat, mantenint el seu caràcter de tarifes màximes. En la tramitació de l'expedient, s'ha donat audiència a les associacions representatives del sector del taxi així com a les de consumidors i usuaris.  
  
Per tant, en aplicació del que disposa l'article 55 de la Llei 6/2011, d'1 d'abril, de la Generalitat, de Mobilitat de la Comunitat Valenciana, amb un informe previ de les associacions representatives del sector i de les associacions de consumidors i usuaris, i fent ús de les facultats conferides per l'article 15 de l'Acord del 5 d'octubre de 2001, del Govern Valencià, pel qual s'aproven els Estatuts de l'Agència Valenciana de Mobilitat i els articles 3 i 4 de la Llei 6/2011, d'1 d'abril, de la Generalitat de Mobilitat de la Comunitat Valenciana, resolc:  
  
  
Article 1. Tarifes màximes  
1. Els servicis interurbans de transport públic discrecional de viatgers per carretera duts a terme per vehicles proveïts d'autorització documentada en targeta de la classe VT s'han de realitzar amb subjecció a les tarifes màximes següents (impostos inclosos). Estes tarifes seran també d'aplicació a aquelles àrees funcionals amb una població igual o inferior a 20.000 habitants llevat que s'hi haja disposat un règim tarifari específic.   
  
A) Tarifa ordinària  
Preu per quilòmetre recorregut o fracció: 0,55 euros.  
Mínim de percepció: 3,05 euros.  
Preu per hora d'espera: 13,84 euros.  
Es computarà per fraccions de 15 minuts, a raó de 3,46 euros cada fracció.  
  
B) Tarifa especial per a servicis nocturns i diumenges i festius d'àmbit nacional, autonòmic i local  
Preu per quilòmetre recorregut o fracció: 0,65 euros.  
Mínim de percepció: 3,60 euros.  
Preu per hora d'espera: 16,56 euros.  
Es computarà per fraccions de 15 minuts, a raó de 4,14 euros cada fracció.  
2. La tarifa especial s'ha d'aplicar als servicis que es presten entre les 23.00 hores i les 06.00 hores en dies laborables inclosos els dissabtes, i els servicis que es presten des de les 00.00 hores fins a les 24.00 hores en diumenges i festius d'àmbit nacional, autonòmic i local.  
3. Els mínims de percepció no seran acumulables a recorreguts als quals se'ls haja aplicat la tarifa ordinària o especial per quilòmetre recorregut.  
  
Article 2. Règim de contractació  
Els servicis es contractaran en règim de cotxe complet i els recorreguts s'entenen en circuit tancat fins al punt de partida per l'itinerari més curt, si no es convé expressament el contrari. Quan es contracte el servici es fixaran els recorreguts, places i pes de l'equipatge.  
  
  
Article 3. Model oficial  
Els vehicles a què afecta esta resolució han d'anar proveïts d'un imprés en què figuren les tarifes aplicables, en model oficial, el format i les condicions de les quals s'especifiquen en l'annex a esta resolució, i ha d'estar col·locat en un lloc visible de l'interior del vehicle.  
  
Article 4. Equipatges  
En tot cas, l'usuari té dret al transport gratuït de l'equipatge, el qual, una vegada utilitzat el nombre total de places, no pot excedir 50 quilograms per als vehicles de fins a quatre places, i 60 quilograms per als de superior capacitat, sempre que el volum dels equipatges permeta introduir-los en el portaequipatge o situar-los en la baca del vehicle, sense contravindre les normes i reglaments de trànsit i circulació.  
  
Quan no s'utilitze el nombre total de places, estes xifres podran augmentar-se a raó de 30 quilograms per cada seient buit, sempre que la forma, les dimensions i la naturalesa de l'equipatge possibilite el transport en l'interior del vehicle.  
Els excessos d'equipatge sobre les xifres anteriors s'abonaran a raó de 0,05 euros per cada 10 quilograms o fracció i quilòmetre recorregut, i queda el transportista en llibertat d'admetre'ls quan este excés siga superior al 50 per 100 de les dites xifres.  
  
DISPOSICIONS FINALS  
  
Primera. Habilitació per a l'aplicació i interpretació  
Es faculta la directora de l'Agència Valenciana de Mobilitat per a dictar totes les instruccions i resolucions que resulten oportunes per a l'aplicació i interpretació de la present resolució.  
  
Segona. Data d'efecte  
La present resolució produirà efecte des de l'endemà de la publicació en el Diari Oficial de la Comunitat Valenciana.  
  
De conformitat amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, contra aquesta resolució, que no posa fi a la via administrativa, es pot interposar, en el termini d'un mes comptador des de l'endemà a aquell en què tinga lloc la publicació, recurs d'alçada davant de la consellera d'Infraestructures, Territori i Medi Ambient, com a òrgan competent per a la seua tramitació, tot això de conformitat amb el que disposa l'article 107 i següents de la dita llei i sense perjuí que puguen exercitar-se qualssevol altres recursos que s'estimen oportuns.  
  
València, 21 de desembre de 2011.- La presidenta del Consell d'Administració: Isabel Bonig Trigueros.  
  
  
ANNEX  
  
Model oficial de taula de tarifes  
  
Tarifes màximes oficials per als servicis interurbans de transport públic discrecional de viatgers en vehicles de turisme (targeta de la classe VT), impostos inclosos:  
A) Tarifa ordinària:  
Preu per quilòmetre recorregut o fracció: 0,55 euros.  
Mínim de percepció: 3,05 euros.  
Preu per hora d'espera: 13,84 euros.  
Es computarà per fraccions de quinze minuts, a raó de 3,46 euros cada fracció.  
  
B) Tarifa especial per a servicis nocturns i diumenges i festius d'àmbit nacional, autonòmic i local:  
Preu per quilòmetre recorregut o fracció: 0,65 euros.  
Mínim de percepció: 3,60 euros.  
Preu per hora d'espera: 16,56 euros.  
Es computarà per fraccions de quinze minuts, a raó de 4,14 euros cada fracció.  
Resum de les condicions d'aplicació:  
a) Els servicis s'han de contractar en règim de lloguer per cotxe complet i els recorreguts s'han d'entendre en circuit tancat fins al punt de partida, pel recorregut més curt, si no es convé expressament el contrari.  
b) En qualsevol cas l'usuari té dret al transport gratuït de l'equipatge en les condicions establides en la Resolució ... de l'Agència Valenciana de Mobilitat.  
c) Les percepcions expressades tenen caràcter de màxim i poden ser disminuïdes de mutu acord, excepte la corresponent als mínims de percepció, la quantia de la qual tindrà el caràcter d'obligatòria.  
d) Les irregularitats o les infraccions observades pels usuaris poden ser posades en coneixement de l'Agència Valenciana de Mobilitat (av. d'Enric Valor, 13 Burjassot -València) i els servicis d'Inspecció del Transport Terrestre de la Conselleria d'Infraestructures, Territori i Medi Ambient en el Servici Territorial de Transports d'Alacant (av. d'Aguilera, 1, 6a d'Alacant), en el Servici Territorial de Transports de Castelló (av. del Mar, 16 de Castelló de la Plana), i en el Servici Territorial de Transports de València (edifici Prop, carrer de Gregori Gea núm. 27 de València).  
Vehicle matrícula: -